Heimurinn fór bókstaflega á hliðina þegar að það fréttist að heimsins frægasta leikarapar Angelina Jolie og Brad Pitt væri skilin . Parið var iðulega nefnt í sömu andránni sem „ Brangelina “ og höfðu verið saman frá árinu 2004 . Þau gengu í hjónaband tíu árum síðar en það entist ekki lengi þar sem að Jolie sótti um skilnað árið 2016 á grundvelli óásættanlegs ágreinings . Hún fór einnig fram á fullt forræði yfir börnum þeirra sex . Mynd af allri fjölskyldunni saman birtist fyrir skemmstu á ásamt yfirlýsingu frá Angelinu Jolie sem er eftirfarandi : „ Við erum og verðum alltaf fjölskylda að eilífu . Ég er að leita leiða til að gera okkur samheldnari og sterkari . “ Áfengis - og vímuefnaneysla Brad Pitts mun hafa verið megin orsök skilnaðarins á sínum tíma , en hann leitaði sér aðstoðar við vandanum skömmu eftir skilnaðinn . Fljótlega eftir skilnaðinn fóru sögur á kreik um að leikkonan Jennifer Aniston og að Brad væru aftur farin að stinga saman nefjum en þau voru trúlofuð um árabil . Nýlega bárust fréttir af því að Jennifer Aniston og eiginmaður hennar Justin hefðu ákveðið að skilja og því er Aniston aftur orðin laus og liðug . Hvort að nýjasta fjölskylduútspil Angelinu sé lagt fram í þeim tilgangi að tryggja það að Aniston og Pitt verði ekki par aftur skal ósagt látið , en óhætt er að segja að heimspressan fylgist grannt með .